O‘zbekiston Ostonadagi EXPO 2017 xalqaro ko‘rgazmasida nimalarni namoyish etdi?

Ostonada o‘tgan EXPO-2017’ning O‘zbekiston uchun ajratilgan pavilonida yangi smartfon va quyosh batareyalaridan ishlovchi bio-mobil namoyish etildi, uning quvvati 700 km yo‘lga yetadi. 
 

O‘zbekiston pavilonining birinchi qavatida EXPO 2017 ko‘razmasining asosiy mavzusi «Kelajak energiya»si ochilgan, ikkinchi qavatda esa yengil sanoat, samolyotsozlik sohasida respublikamizning erishgan yutuqlari namoyish etildi. Mehmonlarga, shuningdek, milliy oshxonamiz taomlaridan tatib ko‘rish imkoniyatlari yaratildi.

Eslatib o‘tamiz, O‘zbekistonning xalqaro ixtisoslashgan ko‘rgazmada ishtirok etish borasidagi shartnoma 13 fevral kuni Toshkentda EXPO 2017 komissari Rapil Joshibayev va «O‘zekspomarkaz» milliy ko‘rgazma kompleksi AJ boshqaruvi raisi, milliy seksiya komissari Ibrohim Ergashev tomonidan imzolangan edi.